Ασκληπιάδης ο Μενδήσιος

Ο Ασκληπιάδης ο Μενδήσιος (1ος αιώνας μ.Χ.) ήταν αρχαίος Έλληνας γραμματικός της Ελληνιστικής εποχής, που γεννήθηκε στον Μένδητα της Αιγύπτου, από όπου και η επωνυμία του.

Σύμφωνα με το Λεξικό της Σούδας, ο Ασκληπιάδης κατείχε βαθύτατη γνώση της αρχαίας αιγυπτιακής θρησκείας και είχε συγγράψει ύμνους προς τις τοπικές θεότητες.Σούδα, λήμμα «Ἡράϊσκος»

Επίσης συνέταξε ένα έργο σχετικό με τις ομοιότητες όλων των θρησκειών μεταξύ τους, το Τῶν θεολογιῶν ἁπασῶν ἡ συμφωνία ή Θεολογούμενα, ένα δεύτερο έργο επί της ιστορίας της Αιγύπτου και ένα τρίτο με θέμα τον μυθικό Ωγύγη. Θεωρείται όμως από ορισμένους συγγραφείς ότι τα Θεολογούμενα ήταν το ένα από τα επτά βιβλία (μέρη) συγγράμματος με τίτλο Αιγυπτιακά, που ίσως είναι το ίδιο με την ιστορία της Αιγύπτου και σήμερα δεν σώζεται. Απόσπασμα από το εξηκοστό βιβλίο του έργου του Ασκληπιάδου επί της ιστορίας της Αιγύπτου παρατίθεται από τον γραμματικό Αθήναιο.Αθήναιου Δειπνοσοφισταί, iii

Ο Ρωμαίος ιστορικός Σουητόνιος παραθέτει απόσπασμα έργου του Ασκληπιάδου, διότι άντλησε από τα Θεολογούμενα τα σχετικά με την υπερφυσική δήθεν γέννηση και καταγωγή του Αυτοκράτορα Αυγούστου από τον θεό Απόλλωνα.Σουητώνιου Αύγουστος, 94Ισαάκ Καζομπόν: Commentaries on SuetoniusΓεράρδος Βόσιος: De Historicis Graecis, σελ. 406

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 7, σελ. 79

Ασκληπιαδης Μενδη